《归田述感 其六》
清代·孙毓汶

秋水通沟洫，亭深到芰荷。霏红洲蕊乱，隐映野云多。

花动朱楼雪，风含广岸波。玉尊移晚兴，君子意如何。

作者简介：（?—1899）山东济宁人，字莱山。咸丰六年进士。光绪间以接近醇亲王，渐与闻机要，十年，官军机大臣兼总理衙门大臣，兵部尚书，历典会试。中日战后李鸿章签《马关条约》，廷臣多反对议和，毓汶力言战不可恃，光绪帝乃署约。旋称病告休。卒谥文恪。